יבול הוא תנובה חקלאית מן הצומח (ובהשאלה גם מהחי) המשמשת באופן נרחב לצורכי רווח או קיום. מרבית הגידולים מיוצרים בחקלאות או בחקלאות ימית. הגדרה רחבה של יבול עשויה לכלול גם פטריות שאינן מיקרוסקופיות ואצות (אלגקולטורה ).
מרבית הגידולים נקצרים כמזון לבני אדם או כמספוא לבעלי חיים.
גידולים חשובים שאינם מזון כוללים הורטיקולטורה, גידולי ענף הפרחים ויבול תעשייתי . הורטיקולטורה כוללת צמחים המשמשים בעיקר לנוי ולתכנון גינון. גידולי ענף הפרחים כוללים עציצים, פרחים לקישוט מיטות וחדרים ועוד. יבול תעשייתי שאינו מזון כולל למשל גידולים שמשמשים את ענף הטקסטיל, דלק ביולוגי, תחום הרפואה ועוד.
גידולי מזון חשובים.
חשיבות היבול משתנה לפי אזור. באופן גלובלי, הגידולים הבאים הם התורמים ביותר לאספקת המזון האנושי (הנתונים שבסוגריים הוא הערכה ממוצעת של צריכת קלוריות יומית לאדם, נכון לשנת 2013): אורז (541 קלוריות), חיטה (527 קלוריות), קנה סוכר וגידולי סוכר אחרים (200 קלוריות), תירס (147 קלוריות), שמן סויה (82 קלוריות), ירקות אחרים (74 קלוריות), תפוחי אדמה (64 קלוריות), שמן דקלים (52 קלוריות), מניהוט (37 קלוריות), קטניות (37 קלוריות), גרעיני חמניות (35 קלוריות), שמנים מחרדל ולפתית (34 קלוריות), פירות (31 קלוריות), דורה (28 קלוריות), דוחן (27 קלוריות), בוטנים (25 קלוריות), שעועית (23 קלוריות), בטטה (22 קלוריות), בננות (21 קלוריות), אגוזים שונים (16 קלוריות), פולי סויה (14 קלוריות), שמן כותנה (13 קלוריות), שמן בוטנים (13 קלוריות), יאם (13 קלוריות).
מבחינת המשקל המיוצר, הגידולים הבאים הם החשובים ביותר (ייצור גלובלי באלף טונות):
הרוח מטירת קאנטרוויל (סרט, 1944)
הרוח מטירת קאנטרוויל הוא סרט פנטזיה/קומדיה אמריקאי משנת 1944 בבימויו של ז'ול דאסן, עם צ'ארלס לוטון, רוברט יאנג ומרגרט אובראיין בתפקידים הראשיים.
התסריט מבוסס באופן קלוש על הסיפור הרוח מטירת קאנטרוויל של אוסקר ויילד (1887). פרט לשם הטירה ושמו של הגיבור/הרוח אין כל קשר למקור.
הסרט הופק בעת מלחמת העולם השנייה והעלילה הועברה לימי המלחמה הזאת כשהנושא העיקרי בה הוא שלילת הפחד ועידוד האומץ במלחמה נגד הגרמנים.
תקציר העלילה.
בשנת (1634) נאלץ סיר סימון מקאנטרוויל (צ'ארלס לוטון) לצאת לקרב אבירים על שמו הטוב של אחיו הצעיר אנטוני (פיטר לופורד). מולו הועמד אביר ענק וסיר סימון נתקף בפחד וברח לטירת קאנטרוויל. אביו, הלורד מקאנטרוויל (רג'ינלד אוונס) כלא אותו בחדר בגלל שבייש את המשפחה. הוא אמר לו כי הוא יוכל לצאת משם ולנוח על משכבו רק אם קרוב משפחה שלו, ענוד בטבעת קאנטרוויל, יבצע מעשה אמיץ במלחמה.
מאז עברו 300 שנים והוא עדיין כלוא כרוח בטירות כי כל בני קאנטרוויל הפגינו מורך לב במלחמות השונות. מאז הוא יוצא כל לילה ומפחיד את דרי הטירה.
שנת 1943, יורשת הטירה היא ליידי ג'סיקה דה קאנטרוויל, בת שש (מרגרט אובראיין). למקום מגיעה מחלקת חיילים אמריקאיים והם מקבלים בשמחה את היורשת הקטנה. בתחילה הם מתייחסים בספק לסיפור הרוח אבל כשהם נתקלים בה, הם לא מפחדים ומניסים אותה.
אחד החיילים הוא קאפי וילאמס (רוברט יאנג). ג'סיקה מבחינה שיש לו כתם לידה של בני קאנטרוויל על העורף וכי לכן הוא צאצא של סיר סימון. קאפי וג'סיקה נפגשים עם סימון (הרוח) והוא מספר להם על מר גורלו ועל תקוותו שאחד מקרובי משפחתו יראה אומץ בקרב ואז הוא ישוחרר מהטירה ויוכל להיקבר עם קרוביו. הוא שם את מבטחו בקאפי ונותן לו את טבעתו.
המחלקה יוצאת לפעולה לפיצוץ מכלי דלק בצרפת. קאפי נמצא במארב עם מקלע כדי לחסל את הגרמנים הנסוגים. הפעולה מצליחה, הגרמנים נסוגים ורוחו של סימון מעודדת את קאפי לירות אך לאחר שחייל לידו נפצע, קאפי קופא ולא מסוגל לירות עליהם עד שמישהו אחר מחליף אותו. סיר סימון מאוכזב וקאפי מקבל הוראה לעזוב את המחלקה.
קאפי מדוכא וג'סיקה מעודדת אותו. לפתע היא מבחינה בפצצה מוצנחת של הגרמנים. קאפי מתמלא אומץ וביחד עם ג'סיקה וסיר סימון הם מגיעים למקום. הפצצה מתקתקת וקאפי מבחין בחיילי מחלקתו שעסוקים באימונים ומתקרבים למקום. הוא מתמלא אומץ, קושר את הפצצה לג'יפ, קופץ מהג'יפ שממשיך לגרור את הפצצה עד לשקע שם היא מתפוצצת, בכך הציל את חיי אנשי מחלקתו.
כעת יכול סר סימון להיפטר מהקללה ולהיטמן בבית הקברות.
אוניברסיטת המדינה של קנזס
אוניברסיטת המדינה של קנזס (באנגלית: Kansas State University) היא אוניברסיטה ציבורית, השוכנת בעיר מנהטן בקנזס שבארצות הברית שנוסדה בשנת 1863 והיא האוניברסיטה הראשונה במדינה.
היסטוריה.
הניסיונות הראשונים להקמת האוניברסיטה החלו בשנת 1861, עם כניסתה של קנזס לאיחוד. בסופו של דבר, הלימודים החלו בפברואר 1863. באותה השנה אוניברסיטת קנזס הייתה מן הראשונות להכניס נשים לשורותיה.
כמה מבוגריה הנודעים של האוניברסיטה הם ג'רלדין ריצ'מונד, פט רוברטס וסם בראונבק.
פקולטות ומחלקות.
באוניברסיטה פועלות מספר מחלקות אקדמיות:
גוליאנובו
נפת גּוֹלְיָאנוֹבוֹ (ברוסית: район Гольяново) היא נפה במחוז המזרחי של העיר הפדרלית מוסקבה שברוסיה. שטחה הוא 14.9902 קמ"ר ואוכלוסייתה מונה 163,197 תושבים (2020).
חלק גדול מנפת גוליאנובו תופס הפארק הלאומי "לוסיני אוסטרוב".
"לוסיני אוסטרוב" הוא אזור טבעי מוגן. הפארק הלאומי תופס את חלקה הצפוני של הנפה. בשטח השמורה של נפת גוליאנובו יש רשת שבילי אופניים (בחורף – מסלולי סקי) ומשרדי השכרה של ציוד ספורט (אופניים, ציוד סקי). בשטחו של הפארק הלאומי יש אזור בילוי ציבורי בסמוך לבריכת בבאייבסקי.
דורון קרפ
דורון קרפ (נולד בשנת 1949) הוא פעיל ציבורי וראש המועצה המקומית (שבתקופת כהונתו הפכה לעיר) הרביעי של קריית אונו, בין השנים 1989–1993.
ביוגרפיה.
קרפ נולד בישראל לזוג סוכני ביטוח ועבר עם משפחתו לקריית אונו בגיל 5. אביו, אליהו קרפ, היה חבר המועצה וסגן ראש המועצה מטעם המערך (הראשון והשני) בין השנים 1965–1969 ו-1973–1978. קרפ עורך דין בהשכלתו וחבר לשכת עורכי הדין, והיה גם חבר בוועדת הכספים בלשכה.
פעילות פוליטית.
בשנת 1989 נבחר בפריימריז של המערך בקריית אונו להובלת רשימת המערך למועצה ולראשות המועצה, בנוסף גם סניפי מפ"ם ורצ בעיר תמכו בהתמודדותו לראשות העיר, אך רצ העדיפה לרוץ ברשימה עצמאית. קרפ התמודד מול יהושע באום מ"הקריה שלנו" (הרשימה של ראש המועצה לשעבר, אביגדור ורשה שפרש) ומול שאול שוחט מהליכוד. קרפ זכה ב-45.6% מקולות הבוחרים ונבחר. רשימתו זכתה ב-6 מנדטים. בתקופת כהונתו עסק בעיקר בתחומי התברואה, החינוך והצעירים. בשנת 1992 הפכה קריית אונו לעיר ותפקידו השתנה מראש המועצה המקומית לראש העיר. בשנת 1993 הפסיד בפריימריז של מפלגת העבודה לדרור בירנבאום ובעקבות זה, הקים רשימה עצמאית בשם "קריית אונו אחת" והתמודד מטעמה לראשות העיר. קרפ זכה ל-40% מקולות הבוחרים אך יריבו, דרור בירנבאום זכה ל-60% מקולות הבוחרים ונבחר. בכהונה הזאת שימש כיו"ר האופוזיציה. בשנת 1998 הכריז על התמודדותו אך לפני הגשת הרשימות פרש ותמך במועמדותו של שלמה בן-עמרה.
בשנת 2003 חזר לפעילות וציבורית והתמודד בבחירות המיוחדות באפריל 2003. קרפ זכה ל-11% מקולות הבוחרים ולא עלה לסיבוב השני. רשימתו, "קריית אונו שלנו", זכתה במנדט אחד. בכהונה הזאת קרפ היה חבר אופוזיציה ויצא רבות נגד ראש העיר, יוסי נשרי. בשנת 2008 חבר לרשימתו של ישראל גל, יו"ר האופוזיציה העירונית, והוצב במקום השני ברשימתו של גל, "קריית אונו ירוקה" (שזכתה לתמיכת מפלגת העבודה). הרשימה זכתה בשלושה מנדטים ונשארה באופוזיציה לאחר שגל הפסיד לנשרי. גם בכהונה הזאת יצא רבות נגד ראש העיר והקואליציה. בבחירות בשנת 2013 לא התמודד ומאז לא חזר לפעילות ציבורית ופוליטית.
כיום משמש כיו"ר הוועדה לקשרי חוץ של קריית אונו.
אוניברסיטת טקסס בדאלאס
אוניברסיטת טקסס בדאלאס (באנגלית: University of Texas at Dallas; בראשי תיבות: UTD; בקיצור: UT Dallas) היא אוניברסיטה ציבורית השוכנת בדאלאס, טקסס שבארצות הברית, שהוקמה בשנת 1961. האוניברסיטה חברה באיגוד אוניברסיטאות המחקר.
היסטוריה.
האוניברסיטה נפתחה בשנת 1961 כזרוע פרטית של טקסס אינסטרומנטס והצטרפה לרשת האוניברסיטאות של טקסס בשנת 1969.
זוכה פרס נובל פוליקרפ קוש היה חבר בפקולטה לפיזיקה בשנים 1972–1982.
אוניברסיטת פלורידה אינטרנשיונל
ההפגנות בבלארוס (2020–2021)
ההפגנות בבלארוס הן סדרת הפגנות פוליטיות נגד ממשלת בלארוס ונגד נשיא המדינה אלכסנדר לוקשנקו. ההפגנות, שנחשבות להפגנות האנטי־ממשלתיות הגדולות ביותר בתולדות בלארוס, החלו טרם הבחירות לנשיאות בלארוס בשנת 2020, בהן ניסה לוקשנקו להיבחר לכהונתו השישית, אך התגברו ביתר שאת לאחריהן. בתגובה להפגנות נערכו מספר עצרות פרו־ממשלתיות קטנות יחסית.
ההפגנות החלו באופן מתון אך התגברו עם פרסום התוצאות הרשמיות של מערכת הבחירות ב־10 באוגוסט, לפיהן לוקשנקו ניצח. סבטלנה טיכאנובסקאיה, המתמודדת העיקרית מול לוקשנקו בבחירות, טענה שהתוצאות מזויפות ושקיבלה 60–70 אחוזים מהקולות. ב־14 באוגוסט היא הודיעה על הקמת "מועצת שיתוף הפעולה", אליה יכולים להגיש בקשות חברות כל תושבי בלרוס שחושדים שתוצאות הבחירות הרשמיות זויפו. ב־12 באוקטובר הציבה מועצת שיתוף הפעולה אולטימטום כלפי לוקשנקו להפסיק את כל הדיכוי, לשחרר עצירים ולפרוש מהנשיאות עד ה־25 באוקטובר. לאחר שלוקשנקו לא נענה לאולטימטום, החלו ב־26 באוקטובר שביתות ארציות.